|  |
| --- |
| Številka: 007-149/2020 |
| Ljubljana, 24. 4. 2020 |
| EVA 2020-2330-0072 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA: Odlok o finančnem nadomestilu zaradi izpada dohodka v proizvodnji vina zaradi epidemije COVID-19 - predlog za obravnavo** |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji … sprejela naslednji**SKLEP**1. Vlada Republike Slovenije je izdala Odlok o finančnem nadomestilu zaradi izpada dohodka v proizvodnji vina zaradi epidemije COVID-19 in ga objavi v Uradnem listu Republike Slovenije.
2. Sredstva za izvajanje Odloka o finančnem nadomestilu zaradi izpada dohodka v proizvodnji vina zaradi epidemije COVID-19 se zagotovijo iz splošne proračunske rezervacije.

 Dr. Božo PredaličGENERALNI SEKRETARSklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance,
* Ministrstvo za javno upravo
* Ministrstvo za gospodarstvo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * Dr. Darja Majkovič, generalna direktorica Direktorata za kmetijstvo,
* Joži Jerman Cvelbar, vodja Sektorja za kmetijske trge in sektorske načrte
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Posledice širjenja virusa COVID-19 in ustavitev javnega življenja občutijo tudi kmetijska gospodarstva, ki se ukvarjajo s proizvodnjo vina. Do velikih težav s prodajo in do velike gospodarske škode prihaja v delu prodaje, ki je namenjena gostinstvu in turizmu, ki so morali s 16. marcem popolnoma prenehati s ponujanjem storitev in blaga zaradi sprejema Odloka o začasni prepovedi ponujanja in prodajanja blaga in storitev potrošnikom v Republiki Sloveniji (Uradni list RS, št. 25/20, 29/20, 32/20, 37/20, 42/20 in 44/20).Kmetijska gospodarstva so tako praktično čez noč izgubile dohodek od prodaje vina temu segmentu, ki vrednostno predstavlja 50 % prodaje, hkrati pa se je občutno zmanjšala tudi prodaja vina končnim potrošnikom. Odlok določa vlagatelje, upravičence, pogoje in postopke dodelitve nadomestila za izpad dohodka v proizvodnji vina, ki je zlasti posledica nezmožnosti prodaje zalog in zmanjšanja obsega prodaje.Nadomestila se dodelijo po pravilih Sporočila Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenega s Sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1).Do finančnega nadomestila so upravičeni nosilci kmetijskih gospodarstev, ki so v skladu z Zakonom o vinu vpisani v register pridelovalcev grozdja in vina za dejavnost pridelave mošta in vina ter so v letu 2019 proizvedli vsaj 3700 litrov vina (prihodek v višini minimalne plače).Finančno nadomestilo se dodeli v obliki pavšalnega nadomestila na hektar vinogradov kmetijskega gospodarstva, na katerih se prideluje grozdje za proizvodnjo vina. Vlagatelj, ki uveljavlja izredno pomoč v obliki mesečnega temeljnega dohodka iz 1.3. poglavja Zakona COVID-19, ni upravičen do finančnega nadomestila po 74. členu Zakona COVID-19.Za namen nadomestila za izpad dohodka v proizvodnji vina zaradi epidemije COVID-19 je glede na določila odloka potrebno zagotoviti finančna sredstva v višini 5,07 mio EUR. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Na podlagi omejitev izvajanja dejavnosti, ki izhajajo iz ukrepov varovanj zdravja ljudi v času razglasitve epidemije bolezni COVID-19 je bila prepoznana tudi dejavnost proizvodnje vina iz lastnega grozdja.Na podlagi podatkov Evropskega odbora za vinska podjetja (Comité européen des entreprises vins – CEEV) predstavlja prodaja vina v segmentu gostinstva in turizma 30 % količine vina, vrednostno pa kar 50 %. Ker se je v Sloveniji prodaja vina v tem segmentu popolnoma ustavila, saj je Vlada RS dne 15. marca 2020 z Odlokom o začasni prepovedi ponujanja in prodajanja blaga in storitev potrošnikom v Republiki Sloveniji (Uradni list RS, št. 25/20, 29/20, 32/20, 37/20, 42/20 in 44/20) prepovedala opravljanje dejavnosti z namenom omejitve gibanja prebivalstva, zajezitve in obvladovanja epidemije COVID-19, se sektor vinarstva v tem obdobju sooča z izgubo višjo od 20 %, kar je v skladu s 74. členom Zakona COVID-19 razlog za uvedbo ukrepa za dodelitev finančnega nadomestila.Kmetijska gospodarstva, ki so vpisana v register pridelovalcev grozdja in vina, obdelujejo 15.400 ha vinogradov in so v letu 2019 prijavila 55,5 mio. litrov proizvedenega vina. Povprečna prodajna cena vina je v letu 2019 po podatkih iz tržno-informacijskega sistema znašala 303 eure/hl.Zaradi zmanjšanega obsega prodaje in popolne ustavitve prodaje v segmentu gostinstva in turizma se panoga srečuje z viški vina, ki bo sicer lahko pozneje prodano, vendar ker so viški nastali po celotni EU in tudi v tretjih državah, ki se soočajo z epidemijo, bo to vino zaradi pritiska na trg prodano po nižji ceni. Za potrebe tega odloka se upošteva 20 % izpad dohodka, ki se določi kot razlika med povprečno prodajno ceno vina iz tržno-informacijskega sistema (303 evre/hl) in kalkulativnimi stroški proizvodnje vina, pripravljenimi v okviru strokovnih nalog v rastlinski proizvodnji (121 evrov/hl).K izpadu dohodka se prišteje tudi strošek skladiščenja vina v obdobju interventnega zakona.Obdobje interventnega zakona zajema čas med 13.3.2020 in 31.5.2020, odlok, na podlagi katerega se je ustavila prodaja vina, pa je stopil v veljavo 16.3.2020, kar predstavlja 21% dni v letu. Ob upoštevanju, da to obdobje vključuje čas, ko se v Sloveniji sicer bolj množično začne s turistično dejavnostjo in je povečana tudi gostinska dejavnost (Velika noč, prvomajski prazniki), je delež izpadlega letnega dohodka sicer višji kot je delež dni prepovedi v primerjavi z vsemi dnevi v letu, vendar se za potrebe ukrepa upošteva le sorazmerni del. Upad prodaje vina je najbolj prizadel tiste, ki od te dejavnosti živijo, zato so med upravičence zajeti tisti, katerih letni prihodek od prodaje vina presega letno višino minimalne plače v Republiki Sloveniji (11.286,96 evrov, kar ob povprečni ceni vina iz tržno-informacijskega sistema pomeni prodajo dobrih 3.700 litrov vina). Kmetijska gospodarstva pa so upravičena do nadomestila le za izpad dohodka in dodatno skladiščenje vina, pridelanega iz lastnega grozdja. Ker so od prodaje vina neposredno odvisni tudi prihodki kooperantov zadrug, so med upravičence pod enakimi pogoji dodani tudi kooperanti zadrug, ki imajo z zadrugo sklenjeno pogodbo o trajnem poslovnem sodelovanju.Ker Zakon v 74. členu določa, da se nadomestilo dodeli v obliki pavšala glede na hektar zemljišča, so vse vrednosti preračunane na to enoto, ob upoštevanju povprečnih 3-letnih hektarskih pridelkov iz registra pridelovalcev grozdja in vina. Po podatkih registra pridelovalcev grozdja in vina je takih upravičencev cca. 3300, ki skupaj obdelujejo dobrih 10.000 ha vinogradov (upoštevan le delež vinogradov, na katerem je bilo pridelano grozdje za lastno proizvodnjo vina in delež, ki ga obdelujejo kooperanti zadrug). Ob upoštevanju zgornje omejitve višine podpore so ocenjena potrebna sredstva za izvedbo ukrepa v višini 5,29 mio. eurov, pri čemer niso upoštevani tisti nosilci kmetijskih gospodarstev, ki uveljavljajo temeljni dohodek po istem zakonu in niso upravičeni do tega ukrepa. Ocenjujemo, da bodo kmečko zavarovani nosilci, ki obdeluje do 3 ha vinogradov, uveljavljali temeljni dohodek (teh je za cca. 300 ha, kar pomeni zmanjšanje potrebnih sredstev za 0,2 mio. eurov).Posledično je za izvedbo ukrepa potrebno zagotoviti 5.070.000 eurov. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|   | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov |  |  |  |  |
| Predvideno povečanje (+) ali zmanjšanje (**–**) odhodkov državnega proračuna |  |   |   |   |
| Predvideno povečanje (+) ali zmanjšanje (**–**) odhodkov občinskih proračunov |   |   |   |   |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| **SKUPAJ** |  |  |

|  |
| --- |
|  **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe:* Povečanje odhodkov državnega proračuna, ki niso načrtovani na ukrepih oziroma projektih sprejetih proračunov,
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje:Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: V razpravo so bili vključeni:Upoštevani so bili:* v celoti,
* večinoma,
* delno,
* niso bili upoštevani.

 Bistvena mnenja, predlogi in pripombe, ki niso bili upoštevani, ter razlogi za neupoštevanje: |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Aleksandra Pivec ministrica |

 **PREDLOG**

2020-2330-0072

Na podlagi petega odstavka 74. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20) Vlada Republike Slovenije izdaja

**ODLOK**

**o finančnem nadomestilu zaradi izpada dohodka v proizvodnji vina zaradi epidemije COVID-19**

**1. člen**

**(vsebina)**

(1) Ta odlok podrobneje določa ukrep, vlagatelje, upravičence, pogoje, postopek dodelitve, način izračuna in najvišjo višino finančnega nadomestila zaradi izpada dohodka v proizvodnji vina zaradi epidemije COVID-19 (v nadaljnjem besedilu: finančno nadomestilo), ki je zlasti posledica nezmožnosti prodaje zalog in zmanjšanja obsega prodaje.

(2) Finančno nadomestilo iz tega odloka se upravičencem dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1), (v nadaljnjem besedilu: Začasni okvir).

**2. člen**

**(izpad dohodka v sektorju vina)**

Glede na delež prodanega vina, ki se proda potrošnikom prek gostinskih in turističnih storitev, ki so začasno prepovedane v skladu z odlokom, ki ureja začasno prepoved ponujanja in prodajanja blaga in storitev potrošnikom v Republiki Sloveniji, je sektor vina utrpel več kot 20 % izpad dohodka.

**3. člen**

**(pomen izrazov)**

Izrazi, uporabljeni v tem odloku, imajo naslednji pomen:

− kmetijska dejavnost je primarna proizvodnja kmetijskih proizvodov, kot je opredeljena v 5. točki 2. člena Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1), zadnjič spremenjene z Uredbo Komisije (EU) 2019/289 z dne 19. februarja 2019 o spremembi Uredbe (EU) št. 702/2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 48 z dne 20. 2. 2019, str. 1), (v nadaljnjem besedilu: Uredba 702/2014/EU);

− trženje kmetijskih proizvodov pomeni dejavnost, kot je opredeljena v 7. točki 2. člena Uredbe 702/2014/EU;

− predelava kmetijskih proizvodov pomeni dejavnost, kot je opredeljena v 6. točki 2. člena Uredbe 702/2014/EU;

− podjetje v težavah je subjekt, kot je opredeljen v 18. točki 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ([UL L št. 187 z dne 26. 6. 2014, str. 1](https://eur-lex.europa.eu/legal-content/SL/AUTO/?uri=OJ:L:2014:187:TOC&toc=OJ:C:2020:091I:FULL)), zadnjič spremenjene z Uredbo Komisije (EU) 2017/1084 z dne 14. junija 2017 o spremembi Uredbe (EU) št. 651/2014, kar zadeva pomoč za pristaniško in letališko infrastrukturo, pragove za priglasitev za pomoč za kulturo in ohranjanje kulturne dediščine in pomoč za športno in večnamensko rekreacijsko infrastrukturo ter sheme regionalne pomoči za tekoče poslovanje za najbolj oddaljene regije, in o spremembi Uredbe (EU) št. 702/2014, kar zadeva izračun upravičenih stroškov (UL L št. 156 z dne 20. 6. 2017, str. 1), (v nadaljnjem besedilu: Uredba 651/2014/EU);

− register je register pridelovalcev grozdja in vina v skladu z Zakonom o vinu (Uradni list RS, št. 105/06, 72/11, 90/12 – ZdZPVHVVR, 111/13 in 27/17 – ZKme-1D).

**4. člen**

**(vlagatelj in upravičenec)**

(1) Vlagatelj je nosilec kmetijskega gospodarstva v skladu z Zakonom o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18; v nadaljnjem besedilu: Zakon o kmetijstvu), ki je bil na dan 16. marec  2020 vpisan v register za dejavnost pridelave mošta in neustekleničenega vina.

(2) Ne glede na prejšnji odstavek je vlagatelj tudi nosilec kmetijskega gospodarstva, ki je član zadruge in ima z zadrugo sklenjeno pogodbo o trajnem poslovnem sodelovanju za oddajo grozdja.

(3) Upravičenec je vlagatelj, ki izpolnjuje pogoje za pridobitev finančnega nadomestila po tem odloku.

**5. člen**

**(splošni pogoji za izplačilo nadomestila)**

(1) Finančno nadomestilo iz tega odloka se dodeli v obliki pavšala na hektar vinograda, v katerem vlagatelj prideluje grozdje za vino.

(2) Finančno nadomestilo se ne dodeli vlagatelju, ki je bil na dan 31. december 2019 že podjetje v težavah, kar Agencija Republike Slovenije za kmetijske trge in razvoj podeželja (v nadaljnjem besedilu: agencija) ugotavlja na podlagi zadnjih uradno objavljenih podatkov na dan, določen za pošiljanje predtiskanih obrazcev iz prvega odstavka 9. člena tega odloka.

**6. člen**

**(pogoji za pridobitev sredstev)**

(1) Vlagatelj mora za pridobitev finančnega nadomestila po tem odloku izpolnjevati naslednje pogoje:

− na dan 16. marec 2020 je bil vpisan v register in je imel v register prijavljeno dejavnost pridelave mošta in neustekleničenega vina;

− na dan 16. marec 2020 je imel v register prijavljenih vsaj 3.700 litrov vina letnika 2019;

− ni izključen iz prejemanja podpore po tretjem odstavku 41.a člena Zakona o kmetijstvu;

− na dan oddaje zahtevka za dodelitev finančnega nadomestila ne sme biti v osebnem stečaju, stečaju ali likvidaciji;

− na dan oddaje zahtevka ima poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov;

− za nakazilo dodeljenih sredstev ima odprt transakcijski račun v skladu s 35. členom Zakona o kmetijstvu.

(2) Ne glede na prvo in drugo alinejo prejšnjega odstavka mora biti vlagatelj iz drugega odstavka 4. člena tega odloka na dan 16. marec 2020 vpisan v register in je po podatkih registra pridelal vsaj 5.000 kg grozdja letnika 2019.

**7. člen**

**(finančne določbe)**

(1) Finančno nadomestilo se določi v višini 85 % vsote izpada dohodka in stroška skladiščenja vina v obdobju uveljavljanja finančnega nadomestila. Za vse vrednosti iz tega člena se upošteva povprečni hektarski pridelek vina na podlagi podatkov iz registra o prijavah pridelka vina letnika 2017, 2018 in 2019, ki znaša 6700 litrov na hektar.

(2) Izpad dohodka se izračuna kot 20 % delež razlike med povprečnim prihodkom od proizvodnje vina in kalkulativnimi stroški proizvodnje vina v obdobju od 16. marca do 31. maja 2020.

(3) Povprečni prihodek od proizvodnje vina je določen na podlagi hektarskega pridelka vina iz prvega odstavka tega člena in povprečne cene vina za leto 2019 iz tržnoinformacijskega sistema (303 eur/hl) ter znaša 20.300 eurov na hektar letno.

(4) Kalkulativni stroški proizvodnje vina v letu 2019, pripravljeni v okviru strokovnih nalog v rastlinski proizvodnji, znašajo pri povprečnem hektarskem pridelku iz prvega odstavka tega člena 8100 eurov na hektar letno.

(5) Strošek skladiščenja vina znaša pri povprečnem hektarskem pridelku iz prvega odstavka tega člena 1.085 eurov na hektar letno.

(6) Vlagatelj je upravičen do izplačila nadomestila, ki se izračuna po naslednji formuli:

(0,2 x (20.300 eurov – 8100 eurov) + 1085 eurov) x 0,21 X površina x 0,85 = 629,21 eurov x površina,

pri čemer pomeni:

− 0,21 delež obdobja od 16. marca do 31. maja v letu 2020,

− površina pa 3-letno povprečje površine vinogradov, ki jih je imel vlagatelj vpisane v register na dan 1. avgust v letih 2017, 2018 in 2019.

(7) Če je bil vlagatelj vpisan v register po 1. avgustu 2019, se za izračun iz prejšnjega odstavka upošteva podatek o površini vinogradov na dan vpisa v register.

(8) Če vlagatelj še ni bil vpisan v register 1. avgusta 2018, se za izračun iz šestega odstavka tega člena upošteva podatek o površini vinogradov na dan 1. avgust 2019.

(9) Če vlagatelj še ni bil vpisan v register 1. avgusta 2017, se za izračun iz šestega odstavka tega člena upošteva dvoletno povprečje površine vinogradov, ki jih je imel vlagatelj vpisane v register na dan 1. avgust v letih 2018 in 2019.

(10) Pri vlagateljih, ki so del grozdja letnika 2019 prodali, se za površino iz šestega odstavka tega člena upošteva sorazmerni del površine, ki ustreza količini grozdja, iz katerega so sami proizvedli vino.

(11) Pri vlagateljih iz drugega odstavka 4. člena tega odloka se za površino iz šestega odstavka tega člena upoštevata dve tretjini sorazmernega dela površine, ki ustreza količini grozdja, oddanega zadrugi, in sorazmerni del površine, ki ustreza količini grozdja, iz katerega so sami proizvedli vino.

(12) Ne glede na določbe tega člena najvišja skupna višina finančnega nadomestila na upravičenca, izplačana po tem odloku, ne sme presegati 20.000 eurov.

(13) Isti upravičenec lahko pridobi podporo po tem ukrepu le enkrat.

(14) Sredstva po tem odloku se ne dodelijo upravičencu, ki je za isti namen, kakršnega navaja v zahtevku za pridobitev sredstev po tem odloku, že prejel javna sredstva Republike Slovenije ali sredstva Evropske unije.

**8. člen**

**(obdobje izvajanja ukrepa)**

Finančno nadomestilo se dodeli za obdobje od 16. marca 2020 do 31. maja 2020.

**9. člen**

**(postopek za pridobitev sredstev)**

(1) Agencija nosilcem kmetijskih gospodarstev, ki izpolnjujejo pogoje iz prvega odstavka 6. člena tega odloka, najpozneje do 8. maja 2020 pošlje predtiskani obrazec »Nadomestilo zaradi izpada dohodka v proizvodnji vina zaradi epidemije COVID-19«, ki je kot Priloga sestavni del tega odloka. Ko upravičenec vrne na agencijo podpisan predtiskani obrazec, se ta šteje za zahtevek za finančno nadomestilo.

(2) Na obrazcu iz prejšnjega odstavka vlagatelj s podpisom poda tudi izjavo glede izpolnjevanja pogojev podjetja v težavah v skladu z oddelkom 3.1 Začasnega okvira.

(3) Zahtevek iz tega člena nosilec kmetijskega gospodarstva pošlje po pošti priporočeno na naslov: Agencija Republike Slovenije za kmetijske trge in razvoj podeželja, Dunajska 160, 1000 Ljubljana, s pripisom »izredni začasni ukrepi« ali pošlje elektronsko na elektronski poštni predal aktrp@gov.si s skeniranim podpisom do 15. maja 2020.

(4) Ne glede na prvi odstavek tega člena lahko nosilci kmetijskih gospodarstev iz prvega odstavka 6. člena tega odloka pošljejo zahtevek, ki je sestavni del tega odloka, v skladu s prejšnjim odstavkom.

(5) Ne glede na prvi odstavek tega člena nosilci kmetijskih gospodarstev iz drugega odstavka 6. člena tega odloka pošljejo zahtevek, ki je sestavni del tega odloka, v skladu s tretjim odstavkom tega člena. Zahtevku priložijo kopijo pogodbe o trajnem poslovnem sodelovanju z zadrugo.

**10. člen**

**(odločba o pravici do sredstev)**

O izpolnjevanju pogojev se odloči najpozneje do 7. junija 2020. V izreku odločbe o pravici do sredstev se navede, da gre za državno pomoč v skladu z Začasnim okvirom.

**11. člen**

**(združevanje pomoči in skupni znesek pomoči)**

(1) Skupna državna pomoč v skladu z oddelkom 3.1 Začasnega okvira ne sme presegati 800.000 eurov na upravičenca. Finančno nadomestilo se ustrezno zniža, če bi bila z odobreno pomočjo presežena omejitev iz tega odstavka.

(2) Finančno nadomestilo, odobreno na podlagi tega odloka, se v zvezi z istimi upravičenimi stroški lahko združuje z drugo državno pomočjo v skladu z Začasnim okvirom ali v skladu z Uredbo 651/2014/EU ali s pomočjo de minimis v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1).

**12. člen**

**(preveritev pred odobritvijo in poročanje)**

(1) Agencija pred odobritvijo finančnega nadomestila preveri višino že dodeljene državne pomoči za posameznega upravičenca v evidenci državne pomoči, ki jo vodi ministrstvo, pristojno za finance.

(2) Kadar je upravičenec dejaven v več sektorjih, za katere veljajo različni najvišji zneski v skladu s točko 22(a) in točko 23(a) Začasnega okvira, z izjavo zagotovi, da se z ločevanjem računov ali na drug ustrezen način za vsako od teh dejavnosti spoštuje ustrezna zgornja meja.

(3) Agencija v 15 dneh po izplačilu posameznemu upravičencu poroča ministrstvu, pristojnemu za finance, o dodeljenih finančnih nadomestilih na način, ki ga ministrstvo, pristojno za finance, objavi na osrednjem spletnem mestu državne uprave.

**13. člen**

**(sredstva)**

Sredstva za dodelitev finančnega nadomestila se zagotovijo iz splošne proračunske rezervacije.

**14. člen**

**(spremljanje)**

Ministrstvo objavi informacije o shemi državne pomoči po tem odloku v skladu s točko 44 Začasnega okvira na osrednjem spletnem mestu državne uprave (spletna stran https://www.gov.si/teme/evidence-priglasenih-nacrtov-pomoci/). Te informacije so na voljo splošni javnosti najmanj deset let od zadnje dodelitve nadomestila po tem odloku.

**15. člen**

**(hramba dokumentacije)**

Agencija v skladu s točko 37 Začasnega okvira vodi in hrani podrobne evidence z informacijami in dokazili o posameznih finančnih nadomestilih še deset let od dneva odobritve zadnjega finančnega nadomestila po tem odloku.

**PREHODNA IN KONČNA DOLOČBA**

**16. člen**

**(začetek izvajanja ukrepa)**

Ukrep v skladu s tem odlokom se začne izvajati naslednji dan po objavi naznanila o prejetju sklepa Evropske komisije o združljivosti ukrepa državne pomoči iz tega odloka z notranjim trgom v Uradnem listu Republike Slovenije.

**17. člen**

**(končna določba)**

Ta odlok začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2020-2330-0072

**Vlada Republike Slovenije**

Janez Janša

predsednik

**Priloga: Zahtevek za dodelitev finančnega nadomestila zaradi izpada dohodka v proizvodnji vina zaradi epidemije COVID-19**

**1.1 PODATKI O VLAGATELJU**

|  |  |
| --- | --- |
| 1.1.1 | Ime in priimek nosilca oziroma firma in sedež kmetijskega gospodarstva: |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.1.2 | EMŠO / MŠ |   |   |   |   |   |   |   |   |   |   |   |   |   | Davčna številka: |

|  |  |
| --- | --- |
| 1.1.3 | KMG MID: |

|  |  |
| --- | --- |
| 1.1.4 | Naslov (ulica ali naselje): |

|  |  |  |  |  |  |  |
| --- | --- | --- | --- | --- | --- | --- |
| 1.1.5 | Pošta in poštna št.: |   |   |   |   |   |

|  |  |
| --- | --- |
| 1.1.6 | Kontaktna oseba:Telefon;E-pošta: |

|  |  |
| --- | --- |
| 1.1.7 | Finančno nadomestilo uveljavljam za naslednjo površino vinogradov, ki je 3-letno povprečje površine vinogradov, vpisane v register 1. avgusta leta 2017, 2018 in 2019: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ haUveljavljam nadomestilo v višini: 629,21 eurov x \_\_\_\_\_\_\_\_\_\_\_\_ ha = \_\_\_\_\_\_\_\_\_\_\_\_\_\_ eurov |

**Izjave vlagatelja:**

1. **Spodaj podpisani vlagatelj izjavljam, da:**
* sem seznanjen s pogoji in obveznostmi Odloka o finančnem nadomestilu zaradi izpada dohodka v proizvodnji vina zaradi epidemije COVID-19 (v nadaljnjem besedilu: odlok);
* so vsi podatki, ki sem jih navedel v zahtevku resnični, točni in popolni, ter da za svoje izjave prevzemam vso kazensko in materialno odgovornost;
* za isti namen, ki ga navajam v vlogi za pridobitev sredstev po tem odloku, še nisem prejel javnih sredstev Republike Slovenije ali sredstev Evropske unije;
* soglašam s pridobitvijo podatkov iz uradnih evidenc, ki so potrebni za odločitev o upravičenosti do sredstev na podlagi odloka, vključno s podatki, ki štejejo za davčno tajnost;
* sem seznanjen, da se pomoč po tem odloku dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1), (v nadaljnjem besedilu: Začasni okvir);
* sem seznanjen, da je pomoč, ki je dodeljena v skladu s pravili Začasnega okvira, prejeta za proizvodnjo vina in da jo bom uporabil za proizvodnjo vina ter je ne bom delno ali v celoti prenesel na pridelavo grozdja ali drugo vrsto kmetijske dejavnosti;
* bom z ločevanjem računov ali na drug ustrezen način zagotovil ločenost pridelave grozdja od proizvodnje in trženja vina z namenom spoštovanja zaveze iz prejšnje alineje in zgornjih mej pomoči v skladu z oddelkom 3.1 Začasnega okvira;
* sem seznanjen, da bo Agencija RS za kmetijske trge in razvoj podeželja (v nadaljnjem besedilu: agencija) pred izplačilom sredstev preverila višino že dodeljene pomoči v evidenci državne pomoči, ki jo vodi ministrstvo pristojno za finance;
* bo agencija predhodno preverila, da skupni znesek državne pomoči v skladu z oddelkom 3.1. Začasnega okvira ne presega 800.000 eurov bruto na upravičenca. Nadomestilo se ustrezno zniža, če bi bila z odobrenim nadomestilom presežena navedena omejitev;
* **da nisem in ne bom uveljavljal izredne pomoči v obliki mesečnega temeljnega dohodka iz podpoglavja 1.3 Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20).**

1. **Izjava o ugotavljanju izpolnjevanja pogojev podjetja v težavah**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (firma/ime, sedež, davčna številka)

izjavljamo, da na dan 31. 12. 2019 ne izpolnjujemo pogojev podjetja v težavah[[1]](#footnote-1), ki pomeni izpolnjevanje ene izmed naslednjih okoliščin:

1. v primeru kapitalske družbe, tekoča izguba skupaj s prenesenimi izgubami preteklih let preseže polovico vpoklicanega kapitala in izgube ni mogoče pokriti v breme prenesenega dobička, rezerv ali presežkov iz prevrednotenja;
2. v primeru osebne družbe, tekoča izguba skupaj s prenesenimi izgubami preteklih let preseže polovico kapitala iz računovodskih izkazov in izgube ni mogoče pokriti v breme prenesenega dobička, rezerv ali presežkov iz prevrednotenja;
3. družba je postala trajneje nelikvidna ali dolgoročno plačilno nesposobna in izpolnjuje pogoje za uvedbo postopkov v zvezi z insolventnostjo na podlagi zakona, ki ureja finančno poslovanje, postopke zaradi insolventnosti in prisilno prenehanje;
4. družba je prejela pomoč za reševanje in posojila še ni vrnila ali prekinila jamstva ali če je družba prejela pomoč za reševanje in je še vedno predmet načrta prestrukturiranja;
5. v primeru velike družbe[[2]](#footnote-2), v zadnjih dveh letih sta bila hkrati izpolnjena naslednja pogoja:
6. razmerje knjigovodskih vrednosti med kratkoročnimi in dolgoročnimi finančnimi obveznostmi ter kapitalom je večje od 7,5 in
7. razmerje med dobičkom iz poslovanja pred amortizacijo (EBITDA) ter finančnimi odhodki za obresti je nižje od 1.

V/na: \_\_\_\_\_\_\_\_\_\_\_\_\_\_\_\_\_\_\_

Dne: \_\_\_\_\_\_\_\_\_\_\_\_\_\_\_\_\_\_\_\_

 Žig: Podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽITEV**

**I. UVOD**

**Pravna podlaga** (besedilo, vsebina zakonske določbe, ki je podlaga za izdajo odloka)

74. člen Zakona o interventnih ukrepih za zajezitev epidemije COVID - 19 in omilitev njenih posledic za državljane in gospodarstvo (Uradni list RS, št. 49/20)

I. **VSEBINSKA OBRAZLOŽITEV PREDLAGANIH REŠITEV**

**Kratek povzetek gradiva:**

Posledice širjenja virusa COVID-19 in ustavitev javnega življenja občutijo tudi kmetijska gospodarstva, ki se ukvarjajo s proizvodnjo vina. Do velikih težav s prodajo in do velike gospodarske škode prihaja v delu prodaje, ki je namenjena gostinstvu in turizmu, ki so morali s 16. marcem popolnoma prenehati s ponujanjem storitev in blaga. Kmetijska gospodarstva so tako praktično čez noč izgubile dohodek od prodaje vina temu segmentu, hkrati pa se je občutno zmanjšala tudi prodaja vina končnim potrošnikom.

Odlok določa vlagatelje, upravičence, pogoje in postopke dodelitve nadomestila za izpad dohodka v proizvodnji vina, ki je zlasti posledica nezmožnosti prodaje zalog in zmanjšanja obsega prodaje.

Na podlagi podatkov Evropskega odbora za vinska podjetja (Comité européen des entreprises vins – CEEV) predstavlja prodaja vina v segmentu gostinstva in turizma 30 % količine vina, vrednostno pa kar 50 %. Ker je zaradi epidemije večina držav članic zaprla hotele in gostinske obrate, je posledično zaprt ta del trga za vsa vinarska podjetja, o prvih ocenah pa se je prodaja znižala tudi v segmentu trgovine. Skoraj ustavljen je tudi izvoz vina, težave se pojavljajo v logistiki in pri dobavah repromateriala (<https://www.ceev.eu/news-events-press-releases/press-releases/item/2163-eu-wine-companies-request-a-wine-package-to-mitigate-the-effects-of-the-covid-19-crisis-on-the-wine-sector> ). Uradnih podatkov o razmerju prodaje vina v posamezne segmente za Slovenijo ni, ocenjuje pa se, da so kanali prodaje podobni kot v sosednji Avstriji, kjer prodaja vina v segmentu gostinstva in turizma vrednostno predstavlja kar 72 % prodanega vina. Ker se je v Sloveniji prodaja vina v tem segmentu popolnoma ustavila, saj je Vlada RS dne 15. marca 2020 z Odlokom o začasni prepovedi ponujanja in prodajanja blaga in storitev potrošnikom v Republiki Sloveniji (Uradni list RS, št. 25/20, 29/20, 32/20, 37/20, 42/20 in 44/20) prepovedala opravljanje dejavnosti z namenom omejitve gibanja prebivalstva, zajezitve in obvladovanja epidemije COVID-19, se sektor vinarstva v tem obdobju sooča z izgubo, ki je precej višja od 20 %, kar je v skladu s 74. členom Zakona COVID-19 razlog za uvedbo ukrepa za dodelitev finančnega nadomestila.

Nadomestila se dodelijo po pravilih Sporočila Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjen s sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1).

Do finančnega nadomestila so upravičeni nosilci kmetijskih gospodarstev, ki so v skladu z Zakonom o vinu vpisani v register pridelovalcev grozdja in vina za dejavnost pridelave mošta in vina, ter so v letu 2019 proizvedli vsaj 3700 litrov vina. Finančno nadomestilo se dodeli v obliki pavšalnega nadomestila na hektar vinogradov kmetijskega gospodarstva, na katerih se prideluje grozdje za proizvodnjo vina.

Vlagatelj, ki uveljavlja izredno pomoč v obliki mesečnega temeljnega dohodka iz 1.3. poglavja Zakona COVID-19, ni upravičen do finančnega nadomestila po 74. členu Zakona COVID-19.

Kmetijska gospodarstva, ki so vpisana v register pridelovalcev grozdja in vina, obdelujejo skupaj 15.400 ha vinogradov in so v letu 2019 prijavila 55,5 mio.litrov proizvedenega vina. Povprečna prodajna cena vina je v letu 2019 po podatkih iz tržno-informacijskega sistema znašala 303 eure/hl.

Zaradi zmanjšanega obsega prodaje in popolne ustavitve prodaje v segmentu gostinstva in turizma se panoga srečuje z viški vina, ki bo sicer lahko pozneje prodano, vendar ker so viški nastali po celotni EU in tudi v tretjih državah, ki se soočajo z epidemijo, bo to vino zaradi pritiska na trg prodano po nižji ceni. Za potrebe tega odloka se zato upošteva 20 % izpad dohodka, ki se določi kot razlika med povprečno prodajno ceno vina iz tržno-informacijskega sistema (303 evre/hl) in kalkulativnimi stroški proizvodnje vina, pripravljenimi v okviru strokovnih nalog v rastlinski proizvodnji (121 evrov/hl).

K izpadu dohodka se prišteje tudi strošek skladiščenja vina v obdobju interventnega zakona, ki znaša 1,2 do 1,5 centov na liter mesečno (odvisno od velikosti posode, za izračun je vzeto povprečje 1,35 centa).

Obdobje interventnega zakona zajema čas med 13.3.2020 in 31.5.2020, odlok, na podlagi katerega se je ustavila prodaja vina, pa je stopil v veljavo 16.3.2020, kar predstavlja 21 % dni v letu. Ob upoštevanju, da to obdobje vključuje čas, ko se v Sloveniji sicer bolj množično začne s turistično dejavnostjo in je povečana tudi gostinska dejavnost (Velika noč, prvomajski prazniki), je dejanski delež izpadlega letnega dohodka sicer višji kot je delež dni prepovedi v primerjavi z vsemi dnevi v letu, vendar se za potrebe ukrepa upošteva le sorazmerni del.

Ker Zakon v 74. členu določa, da se nadomestilo dodeli v obliki pavšala glede na hektar zemljišča, so vse vrednosti preračunane na to enoto, ob upoštevanju povprečnih 3-letnih hektarskih pridelkov iz registra pridelovalcev grozdja in vina (6700 litrov na hektar).

Predlog odloka predvideva 85 % sofinanciranje izpada dohodka in stroškov skladiščenja, 15 % krijejo upravičenci sami.

Glede na vse zgoraj navedeno je višina podpore izračunana po naslednji formuli:

(20% izpad dohodka + strošek skladiščenja) X delež obdobja X površina X 85 % sofinanciranje =

= (0,2 X (20.300 eurov – 8100 eurov) + 1085 eurov) X 0,21 X površina X 0,85 =

= 629,21 eurov X površina

Upad prodaje vina je najbolj prizadel tiste, ki od te dejavnosti živijo, zato so med upravičence zajeti le tisti, katerih letni prihodek od prodaje vina presega letno višino minimalne plače v Republiki Sloveniji (11.286,96 evrov, kar ob povprečni ceni vina iz tržno-informacijskega sistema pomeni prodajo dobrih 3.700 litrov vina). Kmetijska gospodarstva pa so upravičena do nadomestila le za izpad dohodka in dodatno skladiščenja tistega vina, ki je bilo pridelano iz lastnega grozdja.

Ker so od prodaje vina neposredno odvisni tudi prihodki kooperantov zadrug, so med upravičence pod enakimi pogoji dodani tudi kooperanti zadrug, ki imajo z zadrugo sklenjeno pogodbo o trajnem poslovnem sodelovanju. Pri teh je višina podpore znižana za 1/3 (strošek skladiščenja ni upoštevan).

Predlog odloka predvideva najvišjo višino pomoči 20.000 eurov. Glede na velikostni razred upravičencev bodo sredstva dodeljena naslednjim velikostnim razredom:

|  |  |  |  |
| --- | --- | --- | --- |
| RAZRED | ŠT.KMG | POVRŠINA (ha) | PODPORA (eur) |
| 0,5001 - 1 ha | 1.235 | 868 | 546.154 |
| 1,0001 - 3 ha | 1.294 | 2.212 | 1.391.813 |
| 3,0001 - 5 ha | 330 | 1286 | 809.164 |
| 5,0001 - 10 ha | 289 | 2.009 | 1.264.083 |
| 10,0001 - 20 ha | 93 | 1.248 | 785.254 |
| 20,0001 - 50 ha | 20 | 579 | 322.771\* |
| > 50 ha | 7 | 1.944 | 140.000\* |

\* upoštevana zgornja omejitev višine prejete podpore 20.000 eur

Po podatkih registra pridelovalcev grozdja in vina, je takih upravičencev cca. 3.300, ki skupaj obdelujejo dobrih 10.000 ha vinogradov (upoštevan le delež vinogradov, na katerem je bilo pridelano grozdje za lastno proizvodnjo vina in delež, ki ga obdelujejo kooperanti zadrug). Ob upoštevanju zgornje omejitve višine podpore so ocenjena potrebna sredstva za izvedbo ukrepa v višini 5,26 mio. eurov, pri čemer niso upoštevani tisti nosilci kmetijskih gospodarstev, ki uveljavljajo temeljni dohodek po istem zakonu in niso upravičeni do tega ukrepa. Ocenjujemo, da bodo kmečko zavarovani nosilci, ki obdeluje do 3 ha vinogradov, uveljavljali temeljni dohodek (teh je za cca. 300 ha, kar pomeni zmanjšanje potrebnih sredstev za 0,2 mio. eurov).

**Finančne posledice:**

Za namen nadomestila za izpad dohodka na dopolnilnih dejavnosti na kmetiji zaradi epidemije COVID-19 je, glede na določila odloka potrebno zagotoviti finančna sredstva v višini 5.070.000,00 evrov. Sredstva se zagotovijo iz Proračunske rezerve.

1. V smislu 18. točke 2. člena Urebe 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187 z dne 26. 6. 2014, str. 1). [↑](#footnote-ref-1)
2. Družba, ki ima več kot 250 zaposlenih ter letni promet, ki presega 50 milijonov EUR in/ali letno bilančno vsoto, ki presega 43 milijonov EUR. [↑](#footnote-ref-2)